ถอนฟันกรามน้อยด้านซ้ายที่ขึ้นซ้อนกันเเล้วเพราะผุเนื่องจากมีเศษอาหารไปติด หลังจากถอนเเล้วมีอาการปวดเหงือกเเละฟันกรามน้อยซี่ที่ติดกันก็มีอาการโยกปวด ตรงหลุมเบ้าฟันที่ถอนมีสีดำคล้ำครึ่งนึงเเละสีขาวๆปะปน อยากทราบว่าจะเป็นอะไรมากมั้ยคะ หรือเป็นอาการปกติ
สวัสดีค่ะ อาการปวดฟันหลังจากไปถอนฟันนั้น อาจจะเกิดขึ้นได้ประมาณ 1 สัปดาห์แรกหลังทำหัตถการค่ะ ซึ่งเกิดจากเนื้อเยื่อรอบๆได้รับการบาดเจ็บการที่หลุมเบ้าฟันที่ถอนมีสีดังกล่าวนั้น อาจจะเป็นสีของลิ่มเลือดและเนื้อเยื่อที่ร่างกายเริ่มสร้างขึ้นมา ไม่ควรไปแคะหรือแกะออกมาเองแนะนำสังเกตอาการต่อไปค่ะ ถ้าปวดมากขึ้นเรื่อยๆ กินยาแก้ปวด ประคบเย็นไม่ทุเลา หรือฟันข้างๆโยกมากชัดเจน มีเลือดหรือหนองไหลออกมา ควรกลับไปพบทันตแพทย์